జానీ మాస్టర్

జానీ మాస్టర్ (షేక్ జానీ బాషా), భారతీయ సినిమా కొరియోగ్రాఫర్. తెలుగు, కన్నడ, తమిళ, హిందీ సినిమాలకు పనిచేశాడు. ఇతడు ఎక్కువగా పాశ్చాత్య, జానపద నృత్యాలకు పేరొందాడు.

 సినిమారంగం 
జానీ మాస్టర్, ఈటీవీ వచ్చిన రియాలిటీ-డాన్స్ షో ఢీ అల్టిమేట్ డాన్స్ షో డ్యాన్సర్ గా తన సినీ జీవితాన్ని ప్రారంభించాడు. ద్రోణ (2009) సినిమాకు కొరియోగ్రాఫర్ గా అవకాశం వచ్చింది. 2012లో రాం చరణ్ తేజ హీరోగా వచ్చిన రచ్చ సినిమాకు కొరియోగ్రాఫర్‌గా పనిచేశాడు. దాంతో, రామ్ చరణ్ తన అన్ని సినిమాలకు కొరియోగ్రాఫర్‌గా నియమించాడు. పవన్ కళ్యాణ్, అల్లు అర్జున్, జూనియర్ ఎన్.టి.ఆర్, రామ్ పోతినేని, రవితేజ మొదలైన హీరోల సినిమాలకు కూడా పనిచేశాడు.

2014లో బాలీవుడ్ నటుడు సల్మాన్ ఖాన్ నటించిన జై హో సినిమాకు జానీ మాస్టర్‌ను కొరియోగ్రాఫర్‌గా నియమించాడు. అవార్డు వేడుకలకు, సినిమాలకు కొరియోగ్రాఫ్ చేశాడు. రెండు టెలివిజన్ రియాలిటీ-డ్యాన్స్ షోలకు కొరియోగ్రాఫర్‌గా, గురువుగా పనిచేశాడు. ఫిల్మ్‌ఫేర్ పురస్కారాలు, సినీమా అవార్డులు, సౌత్ ఇండియన్ ఇంటర్నేషనల్ మూవీ అవార్డులు వంటి అవార్డుల వేడుకులకు కొరియోగ్రాఫర్‌గా చేశాడు. 2017నుండి, స్టార్ మాలో నీతోనే డాన్స్ వంటి వివిధ తెలుగు టెలివిజన్ రియాలిటీ-డ్యాన్స్ షోలకు జడ్జీగా ఉన్నాడు.

2018లో ఎమ్‌ఎల్‌ఏ సినిమాకి కొరియోగ్రాఫర్‌గా పనిచేశాడు. అదే సంవత్సరంలో ఒక తమిళ పాట కోసం ప్రభుదేవాకు సహాయకుడిగా పనిచేశాడు. మారి 2 సినిమాలోని రౌడీ బేబీ పాటతో గుర్తింపు పొందాడు. ఈ పాట ప్రపంచవ్యాప్తంగా ఆదరణ పొందింది.

తరువాత, 2020లో అల వైకుంఠపురములో సినిమాలోని బుట్ట బొమ్మా పాట కోసం కొరియోగ్రఫీ చేసినందుకు మరోసారి ప్రశంసలు అందుకున్నాడు. ఈ మ్యూజిక్ వీడియోలోని రోలింగ్ స్టెప్ అందరికి బాగా నచ్చింది. ఆ స్టెప్ ను వివిధ సోషల్ మీడియా, షార్ట్-వీడియో మేకింగ్ ఎంటర్టైన్మెంట్ ప్లాట్‌ఫామ్‌లలో చాలామంది వాడుకున్నారు. ఈ పాటకూడా ప్రపంచవ్యాప్తంగా విజయాన్ని సాధించింది.
రాజకీయ జీవితం
షేక్ జానీ మాస్టర్ 2024 జనవరి 24న మంగళగిరిలోని జనసేన పార్టీ కేంద్ర కార్యాలయంలో పార్టీ అధ్యక్షుడు పవన్ కల్యాణ్ సమక్షంలో జనసేన పార్టీలో చేరాడు.

 టీవీ కార్యక్రమాలు 
 సంవత్సరం కార్యక్రమం ఛానల్ భాష ఇతర వివరాలు 2007 ఢీ అల్టిమేట్ డాన్స్ షో ఈటీవీ తెలుగు నృత్య దర్శకుడు 2016 ఢీ జూనియర్స్ 2 మెంటర్ 2016 ఢీ జోడి మెంటర్ 2017 నీతోనే డాన్స్ స్టార్ మా జడ్జీ 2019 జబర్దస్త్ ఈటీవీ జడ్జీ 2020 స రి గ మ ప నెక్స్ట్ సింగింగ్ ఐకాన్ జీ తెలుగు ఎపిసోడ్ 12లో అతిథి
బాబా భాస్కర్ తో

 అవార్డులు 
 సంవత్సరం అవార్డు విభాగం పాట పేరు ఫలితం ఇతర వివరాలు మూలాలు 2011 సినీ'మా' అవార్డులు ఉత్తమ కొరియోగ్రాఫర్ మర్యాద రామన్న   2012 నంది అవార్డులు ఉత్తమ కొరియోగ్రాఫర్ "మీ ఇంటికి ముందో గేటు" (జులాయి)   2013 60 వ ఫిలింఫేర్ అవార్డులు సౌత్ ఉత్తమ కొరియోగ్రఫీ "ఢిల్లకు ఢిల్లకు" (రచ్చ)   Filmfare awards list of winners  2014 3 వ సౌత్ ఇండియన్ ఇంటర్నేషనల్ మూవీ అవార్డులు ఉత్తమ డాన్స్ కొరియోగ్రాఫర్ - తెలుగు "లైలా ఓ లైలా" (నాయక్)     2014 సంతోషం ఫిల్మ్ అవార్డ్స్ ఉత్తమ కొరియోగ్రఫీ అవార్డు నాయక్    2015 4వ సౌత్ ఇండియన్ ఇంటర్నేషనల్ మూవీ అవార్డులు ఉత్తమ డాన్స్ కొరియోగ్రాఫర్ - తెలుగు "సినిమా చూపిస్తా మావా" (రేసుగుర్రం)     2015 సినీమా అవార్డులు ఉత్తమ డాన్స్ కొరియోగ్రాఫర్ రేసుగుర్రం   2015 13వ సంతోషం ఫిల్మ్ అవార్డ్స్ ఉత్తమ కొరియోగ్రఫీ అవార్డు    2016 5వ సౌత్ ఇండియన్ ఇంటర్నేషనల్ మూవీ అవార్డులు ఉత్తమ డాన్స్ కొరియోగ్రాఫర్ - తెలుగు "టెంపర్ టైటిల్ ట్రాక్" (టెంపర్)    2018 ఆనంద వికటన్ సినిమా అవార్డులు ఉత్తమ డాన్స్ కొరియోగ్రాఫర్ "గుళేబా" (గులేబకావళి)    2019 66 వ ఫిలింఫేర్ అవార్డులు సౌత్ ఉత్తమ కొరియోగ్రఫీ "రౌడీ బేబీ" (మారి 2)  ప్రభుదేవాతో నామినేట్ అయ్యారు 

 మూలాలు 

 బయటి లింకులు 
 

వర్గం:1982 జననాలు
వర్గం:నెల్లూరు జిల్లా వ్యక్తులు
వర్గం:తెలుగు సినిమా నృత్యదర్శకులు
వర్గం:నంది ఉత్తమ నృత్యదర్శకులు